text: [{"text_idx": "#000002", "text": "Tekur upp samstarv vi\u00f0 i\u0301rska orkufelagi\u00f0 SEB"}, {"text_idx": "#000003", "text": "Danska fyrit\u00f8kan, sum gongur a\u0301 odda ymsa sta\u00f0ni i\u0301 heiminum at fara undir sto\u0301rar havvindmyllu verk\u00e6tlanir, stendur fyri helvtini av verk\u00e6tlanini, i\u00f0 fer at fevna um fleiri havvindmylnulundir i\u0301 havinum kring I\u0301rland. Landi\u00f0, sum er r\u00e6ttiliga bundi\u00f0 at innflutningi av orku u\u0301r \u00f8\u00f0rum londum, hevur longu ti\u0301\u00f0liga lagt seg eftir at ra\u00f0festa gr\u00f8na orkuskifti\u00f0. Eitt nu\u0301 var\u00f0 avgj\u00f8rt at banna ny\u0301ggjum leitiloyvum eftir olju og gassi fyri n\u00f8krum a\u0301rum si\u0301\u00f0ani."}, {"text_idx": "#000004", "text": "Samstarvi\u00f0 leggur upp til at framlei\u00f0a 5 GW av varandi orku eins og fleiri verk\u00e6tlanir innan framlei\u00f0slu av vetni ella brint (Hydrogen). Tann fyrsta av verk\u00e6tlanunum ver\u00f0ur helst partur av n\u00e6stu i\u0301rsku havu\u0301tbjo\u0301\u00f0ingini nevnd ORESS 2.1."}, {"text_idx": "#000005", "text": "I\u0301rland hevur i\u0301 dag eitt hav\u00f8ki, sum er ti\u0301ggju fer\u00f0ir st\u00f8rri enn landi\u00f0, og ta\u00f0 ger, at I\u0301rland er sera v\u00e6legna\u00f0 til havvindmylnuverkt\u00e6tlanir."}, {"text_idx": "#000006", "text": "-Vit eru longu sera virknir innan landvind i\u0301 I\u0301rlandi og fegnast um at fara i\u0301 gongd vi\u00f0 at menna vindorkuna til havs eisini saman vi\u00f0 ESB, sigur Duncan Clark, sum stendur a\u0301 odda fyri arbei\u00f0inum hja\u0301 \u00d8rsted innan vindorku b\u00e6\u00f0i i\u0301 I\u0301rlandi og Bretlandi stendur i\u0301 kunningarskrivi um samstarvi\u00f0 fra\u0301 donsku fyrit\u00f8kuni. I\u0301rska stjo\u0301rnin hevur sett s\u00e6r sum ma\u0301l at seta upp havindmyllur, i\u00f0 kunnu framlei\u00f0a 7 GW fram mo\u0301ti 2030 og uppa\u0301 sikt at r\u00f8kka net null u\u0301tla\u0301tsma\u0301linum."}, {"text_idx": "#000007", "text": "I\u0301rland er so bert eitt av fleiri londum um okkara lei\u00f0ir, sum ra\u00f0festir u\u0301tbygging av varandi orku til havs. Vit hava i\u0301 seinastuni m.a. hoyrt um sera umfevnandi \u00e6tlanirnar hja\u0301 b\u00e6\u00f0i Danmark og Norra at menna havvindorkuna i\u0301 framti\u0301\u00f0ini. Og i\u0301 n\u00e6sta grannalagi okkara, Skotlandi hava havvindmyllur fingi\u00f0 h\u00e6gstu ra\u00f0festing."}, {"text_idx": "#000008", "text": "Eitt nu\u0301 ver\u00f0ur h\u00e6dd tikin fyri hesi gongdini, ta\u0301 havnir ver\u00f0a u\u0301tbygdar, ti\u0301 havvindmyllur seta sto\u0301r kr\u00f8v til havnir og \u00f8ki a\u0301 landi, har myllurnar ver\u00f0a goymdar og settar saman, a\u0301\u00f0renn t\u00e6r ver\u00f0a fluttar til havs at framlei\u00f0a streym. D\u00f8mi um sli\u0301ka u\u0301tbygging er havnin i\u0301 Aberdeen, har FOI\u0301B, F\u00f8roya Orkui\u0301dna\u00f0arbo\u0301lkur vitja\u00f0i fyri stuttum saman vi\u00f0 stjo\u0301ranum i\u0301 Atlantic Supply Base. (Meira um ta vitjanini seinni.)"}, {"text_idx": "#000009", "text": "Havvindur i\u0301 F\u00f8royum - einafer\u00f0 i\u0301 framti\u0301\u00f0ini?"}, {"text_idx": "#000010", "text": "Menning av havvindi var\u00f0 eisini umr\u00f8ddur i\u0301 farna ma\u0301na\u00f0, ta\u0301 umbo\u00f0 fyri SEV og Umhv\u00f8rvisma\u0301lara\u0301\u00f0i\u00f0 lutto\u0301ku a\u0301 eini ra\u0301\u00f0stevnu um varandi gr\u00f8na orku i\u0301 Hetlandi og har tey eisini vitja\u00f0u fyrit\u00f8ku, sum eigur havvindmyllur i\u0301 Aberdeen."}, {"text_idx": "#000011", "text": "Ti\u0301\u00f0in fer so at vi\u0301sa, um og n\u00e6r F\u00f8royar eisini fara at ra\u00f0festa vindmyllur til havs, nu\u0301 vit eiga og umsita sto\u0301r \u00f8ki, i\u00f0 eru v\u00e6legna\u00f0 til hetta slagi\u00f0 av orkufamlei\u00f0slu. Eins og t.d. I\u0301rland er okkara hav\u00f8ki fleirfalt st\u00f8rri enn landa\u00f8ki\u00f0. Og ta\u0301 ta\u00f0 einafer\u00f0 m\u00f8guliga er komi\u00f0 a\u0301 ma\u0301l vi\u00f0 fyrireikingunum, ver\u00f0ur a\u0301hugavert at si\u0301ggja, um fel\u00f8g sum t.d. danska \u00d8rsted og norska Equinor vilja gera i\u0301l\u00f8gur i\u0301 f\u00f8royska havvindorkuframlei\u00f0slu. Ta\u00f0 fer so ti\u0301\u00f0in at vi\u0301sa."}, {"text_idx": "#000015", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000017", "text": "Helvtin av orkuni fra\u0301 vindmyllulundum fer til spillis"}, {"text_idx": "#000019", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000020", "text": "Russland sendir oljutangaskip nor\u00f0ur um Sibiria"}, {"text_idx": "#000021", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000022", "text": "Bera o\u0301tta fyri ny\u0301ggjum gr\u00f8num brennievnum"}, {"text_idx": "#000026", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}]